Η Διεύθυνση Δευτεροβάθμιας Εκπαίδευσης Καρδίτσας με ιδιαίτερη χαρά καλεί εκπαιδευτικούς, μαθητές, αλλά και όσους αγαπούν και ασχολούνται με την επιστήμη των μαθηματικών να συμμετάσχουν στο

**1ου Διαδικτυακό Μαθητικό Μαθηματικό Φεστιβάλ**

**στις 7 & 8 Απριλίου 2021**

το οποίο διοργανώνεται από το Συντονιστή Εκπαιδευτικού Έργου Μαθηματικών του ΠΕ.Κ.Ε.Σ. Θεσσαλίας, κ. Κωνσταντίνο Μπουραζάνα, σε συνεργασία με την Περιφερειακή Διεύθυνση Εκπαίδευσης Θεσσαλίας, τις Διευθύνσεις Δευτεροβάθμιας Εκπαίδευσης Καρδίτσας,  Λάρισας και  Τρικάλων, αλλά και εκπαιδευτικούς.

Το συγκεκριμένο Φεστιβάλ πραγματοποιείται με την έγκριση του Υ.ΠΑΙ.Θ.(αρ. Πρωτ.: Φ16.1/16403/Δ2 10/02/2021) και απευθύνεται τόσο σε εκπαιδευτικούς και μαθητές της χώρας, όσο και σε μαθητές των σχολείων του εξωτερικού, αλλά και κάθε ενδιαφερόμενο.

Το Φεστιβάλ θα πραγματοποιηθεί διαδικτυακά. Επομένως οι ενδιαφερόμενοι μπορούν να το παρακολουθήσουν μέσω συνδέσμων που θα ενεργοποιηθούν τις ημέρες διεξαγωγής του και βρίσκονται στην ηλεκτρονική διεύθυνση: [**http://bitly.ws/bwPp**](http://bitly.ws/bwPp) . Η παρακολούθηση θα πραγματοποιείται

1. μέσω της διαδικτυακής πλατφόρμας Webex.
2. ζωντανά, μέσα από το YouTube (<http://bitly.ws/caG7> )
3. μέσω της σελίδας omathimatikos.gr στο Facebook (<http://bitly.ws/caG8>)

Επισημαίνεται ότι οι ομιλητές του Φεστιβάλ είναι άτομα με αποδεδειγμένα κορυφαίο και αναγνωρισμένο διεθνώς επιστημονικό έργο. Στους συνδέσμους που ακολουθούν μπορεί κάποιος να παρακολουθήσει ένα δείγμα των συνεντεύξεων των κ. **Κωνσταντίνου Δασκαλάκη,** Καθηγητή του ΜΙΤ, και του κ. **Αθανασίου Φωκά.** καθηγητή του Cambridge

·         <http://bitly.ws/caG9>

·         <http://bitly.ws/caGb>

Οι εργασίες των μαθητών που θα παρουσιαστούν, περιέχουν μουσικά, θεατρικά, χορευτικά δρώμενα με πρωτότυπες σκέψεις και δημιουργίες και σαφώς αποτελούν ακόμη μια καλή ευκαιρία διάχυσης των καλών πρακτικών που υλοποιούνται στα σχολεία της χώρας μας.

Τέλος, δίνεται η ευκαιρία σε όποιον  επιθυμεί να ασχοληθεί με την επίλυση γρίφων, Οι γρίφοι είναι ταξινομημένοι κατά τάξη και σε  κάθε τάξη υπάρχει τράπεζα θεμάτων, μέσα από την οποία θα γίνεται τυχαία  η επιλογή των ασκήσεων για τον κάθε συμμετέχοντα. Όποιος επιθυμεί  να διαγωνιστεί, ακόμα κι αν δεν είναι μαθητής, θα μπορεί να επιλέξει τον σύνδεσμο που θα τον οδηγεί σε περιβάλλον επίλυσης και ακολουθώντας  τις οδηγίες οι οποίες δίνονται αναλυτικά να ολοκληρώσει  τις ασκήσεις.  Όσοι από  τους συμμετέχοντες  στην επίλυση γρίφων συγκεντρώσουν βαθμολογία μεγαλύτερη του 80%, θα λάβουν αριστείο διάκρισης με τα στοιχεία τους στο e-mail που θα δηλώσουν κατά τη διάρκεια της επίλυσης των ασκήσεων.

Αναλυτικότερα, οι σύνδεσμοι είναι:

Ο σύνδεσμός της ζωντανής ροής της 1ης ημέρας (Τετάρτη 7 Απριλίου 2021) είναι : <https://youtu.be/_UWm-P4F7Sc>

Ο σύνδεσμός της ζωντανής ροής της 2ης ημέρας (Πέμπτη 8 Απριλίου 2021) είναι : <https://youtu.be/4Ei1t4mK0P0>

Σύνδεσμος γρίφων Γ’ Λυκείου: <https://bit.ly/3bPEABJ>

Σύνδεσμος γρίφων Β’ Λυκείου: <https://bit.ly/3eQSEgx>

Σύνδεσμος γρίφων Α’ Λυκείου: <https://bit.ly/3bTfceu>

**Επίλυση Γρίφων**: Η πλατφόρμα θα είναι ανοικτή  για τους μαθητές Λυκείων από τις  12:30 έως 15:00 .

Σύνδεσμος γρίφων Γ’ Γυμνασίου: <https://bit.ly/2OWzHhl>

Σύνδεσμος γρίφων Β’ Γυμνασίου: <https://bit.ly/3qQQL5F>

Σύνδεσμος γρίφων Α’ Γυμνασίου: <https://bit.ly/2Qd0lTR>

**Επίλυση Γρίφων:** Η πλατφόρμα θα είναι ανοικτή  για του μαθητές Γυμνασίων από τις  12:30 έως 15:00 .

Ευχόμαστε κάθε επιτυχία στις δράσεις του Φεστιβάλ και ευελπιστούμε αυτό να αποτελεί αρχή μιας σειράς ανάλογων δράσεων και πρακτικών που θα προκαλούν το ενδιαφέρον και θα κινητοποιούν εκπαιδευτικούς και μαθητές.

Εκ της Δ.Δ.Ε. Καρδίτσας

Ο Διευθυντής

Σωκράτης Παππάς

Μηχανολόγος-Μηχανικός, ΠΕ82